**Rámcová kúpna zmluva**

**uzatvorená podľa § 409 a nasl. zák.513/1991 Zb. Obchodný zákonník, v znení neskorších predpisov (ďalej len „Zmluva“)**

**Čl. I. Zmluvné strany**

**1.Kupujúci: Univerzitná nemocnica L. Pasteura Košice**

v zastúpení: MUDr. Ján Slávik, MBA - generálny riaditeľ

MUDr. Ľuboslav Beňa, PhD. – výkonný riaditeľ pre liečebno-

preventívnu starostlivosť

so sídlom: Rastislavova 43, 041 90 Košice

IČO:00 606 707

DIČ: 2021141969

IČ DPH: SK 202 114 1969

Bankové spojenie: Štátna pokladnica, Radlinského 32, 810 05 Bratislava

IBAN: SK06 8180 0000 0070 0028 0550

SWIFT: SPSRSKBA

Štátna príspevková organizácia zriadená Zriaďovacou listinou Ministerstva

zdravotníctva SR č. 1842/1990- A/I -2 zo dňa 18.12.1990

(ďalej len „**kupujúci“**)

**2. Predávajúci:**

V zastúpení:

so sídlom:

IČO:

DIČ:

IČ DPH:

Bankové spojenie:

IBAN:

SWIFT: CEKOSKBX

Spoločnosť zapísaná v

(ďalej len **„predávajúci**“)

**Čl. II. Úvodné ustanovenia**

1. Kupujúci ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**zák. č. 343/2015 Z. z.“).**
2. Kupujúci je poskytovateľom zdravotnej starostlivosti podľa zákona č. 578/2004 z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
3. Predávajúci prehlasuje, že je sprostredkovateľ v oblasti zabezpečenia komplexných systémov a služieb orientovaných na nákup a dodanie koncových zariadení v prevedení DESKTOP a periférií ako aj komplexné zabezpečenie služieb spojených s dodávkou tovaru podľa tejto zmluvy.
4. Túto zmluvu uzatvára kupujúci s predávajúcim ako úspešným uchádzačom zadávanej nadlimitnej zákazky podľa §66 ods.7 zák.č.343/2015 Z. z. realizovanej prostredníctvom systému na elektrické verejné obstarávanie JOSEPHINE (ďalej len „systém JOSEPHINE“) na predmet zákazky: „***Nákup IT - koncových zariadení a ich dodanie do miesta plnenia***“.
5. Predávajúci berie na vedomie, že kupujúci bude úhradu kúpnej ceny za predmet tejto zmluvy uvedený v čl. III bod. 2 tejto zmluvy realizovať z kapitálových výdavkov zo štátneho rozpočtu, ktoré mu boli pridelené – list MZ SR, číslo: S13127-2021-OVV-3 zo dňa 08.06.2021.

**Čl. III. Predmet zmluvy**

1. Predávajúci sa na základe Zmluvy zaväzuje dodávať Kupujúcemu tovar podľa bodu 2. tohto článku na základe písomných objednávok Kupujúceho a previesť na neho vlastnícke právo k tomuto tovaru a Kupujúci sa zaväzuje prevziať tovar a zaplatiť za tovar dohodnutú kúpnu cenu podľa Zmluvy, a to všetko za podmienok dohodnutých v tejto Zmluve.
2. Tovarom je pre účely tejto zmluvy je tovar, ktorého presná špecifikácia je uvedená v prílohe č. 1 (ďalej len „tovar“).
3. Dodanie tovaru zahŕňa dodanie tovaru do miesta plnenia vrátanie dodania licencií operačného systému min. Microsoft Windovs 10 Profesional 64 –bit potrebných na ich užívanie, predloženie príslušnej dokumentácie a to Užívateľskej príručky v slovenskom jazyku, návodu na používanie v slovenskom jazyku, prospektový materiál s popisom technických vlastností tovaru.
4. Predávajúci prehlasuje, že je oprávnený s tovarom nakladať podľa tejto zmluvy.

**Čl. IV. Dodacie podmienky**

1. Predávajúci sa zaväzuje dodávať tovar Kupujúcemu na základe jednotlivých písomných objednávok (ďalej iba „objednávka“) za podmienok dohodnutých v tejto Zmluve.
2. Objednávku vystavenú podľa bodu 3. tohto článku je Kupujúci povinný doručiť Predávajúcemu na adresu uvedenú v čl. I. bod 1 tejto Zmluvy . Objednávka doručovaná elektronicky (fax, e-mail) musí byť následne doručená Predávajúcemu aj ako listinný originál, pričom vždy musí mať náležitosti podľa bodu 3. tohto článku. Objednávka sa vystavuje v písomnej listinnej podobe. Objednávka sa považuje za doručenú Predávajúcemu okamihom jej odoslania Kupujúcim v elektronickej forme na e-mail adresu Predávajúceho uvedenú v tomto bode. Číslo faxu Predávajúceho: ................................................... E-mail adresa Predávajúceho ..................................
3. Objednávka musí obsahovať najmä:
4. druh tovaru podľa čl. III. bod 2 tejto Zmluvy,
5. množstvo tovaru s počtom mernej jednotky po jednotlivých položkách,
6. požadovaný termín dodania ( bod 5 tohto článku),
7. miesto dodania (bod 6 tohto článku),
8. cenu tovaru podľa čl. VI. bod 1 tejto
9. Zmluvy,
10. dátum, meno a podpis oprávneného zástupcu Kupujúceho podľa čl. I. bod 2. tejto Zmluvy.
11. Zmluvné strany sa dohodli, že objednávka, ktorá nebude obsahovať náležitosti uvedené v  bod 3. tohto článku je neplatná, nebude zo strany Predávajúceho akceptovaná a nezaväzuje ani jedného z účastníkov Zmluvy.
12. Predávajúci je povinný dodať tovar do 48 hodín od obdržania objednávky podľa bodu 2. tohto článku, ak sa s Kupujúcim nedohodne na skoršom termíne dodania podľa požiadavky Kupujúceho. Do dodacieho termínu sa nezapočítavajú dni pracovného pokoja a štátne sviatky.
13. Osobou oprávnenou na prevzatie tovaru za Kupujúceho je vedúci zamestnanec všeobecného skladu materiálu, alebo ním poverený zamestnanec.
14. Miestom dodania tovaru je pracovisko Kupujúceho - sklad všeobecného materiálu, pracovisko Tr. SNP 1, Košice.
15. Splnením dodávky sa rozumie dátum riadneho odovzdania a prevzatia tovaru dohodnutým spôsobom na príslušné miesto dodania podľa bodu   7. tohto článku. Prevzatie tovaru potvrdzuje oprávnená osoba Kupujúceho (podľa bodu 6. tohto článku) na dodacom liste, ktorý predloží Predávajúci pri dodaní tovaru a to podpisom oprávnenej osoby a odtlačkom pečiatky Kupujúceho.
16. Predávajúci je povinný dodať tovar na miesto dodania tovaru na vlastné náklady.
17. Porušenie povinnosti uvedených v tomto článku je považované za podstatné porušenie tejto Zmluvy.

**Čl. V. Doba platnosti zmluvy**

1. Zmluva sa uzatvára na dobu určitú, a to na obdobie 12 mesiacov odo dňa účinnosti tejto Zmluvy alebo do vyčerpania finančného limitu, podľa toho, ktorá skutočnosť nastane skôr. Finančným limitom sa rozumie celková kúpna cena bez DPH uvedená v Čl. VI. bod 1. tejto zmluvy.
2. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Zmluvný vzťah založený touto Zmluvou je možné, pred uplynutím doby na ktorú bol dohodnutý ( bod 1. tohto článku) , ukončiť:
4. písomnou dohodou,
5. písomnou výpoveďou bez uvedenia dôvodu. Vypovedať Zmluvu je oprávnený ktorýkoľvek účastník Zmluvy s  1 -mesačnou výpovednou lehotou. Výpovedná lehota začína plynúť prvým dňom kalendárneho mesiaca nasledujúceho po doručení písomnej výpovede druhému účastníkovi Zmluvy.
6. odstúpením od Zmluvy z dôvodov uvedených v zákone alebo v tejto Zmluve. Odstúpenie je účinné dňom doručenia písomného oznámenia o odstúpení od Zmluvy druhému účastníkovi Zmluvy. V prípade pochybností sa má za to, že oznámenie o odstúpení bolo doručené druhému účastníkovi Zmluvy na tretí deň odo dňa jeho zaslania poštou doporučene na adresu sídla druhého účastníka Zmluvy, pričom deň odoslania sa do tejto lehoty nepočíta.
7. Porušenie povinnosti uvedených v tejto Zmluve, ktoré je podľa tejto Zmluvy považované za podstatné porušenie Zmluvy je dôvodom na odstúpenie od tejto Zmluvy podľa bodu 3 písm. c/ tohto článku.
8. Kupujúci je oprávnený odstúpiť od Zmluvy v prípade, že zákazka , ktorá je predmetom zmluvy je kapitálovým výdavkom hradeným zo štátneho rozpočtu ( čl. II., bod 5 tejto zmluvy) a poskytovateľ finančných prostriedkov –príslušný orgán štátnej správy/ministerstvo, ktoré má realizovať jej financovanie neposkytol finančné prostriedky z akéhokoľvek dôvodu alebo bez uvedenia dôvodu na realizáciu tejto zákazky alebo už poskytnuté finančné prostriedky na realizáciu tejto zákazky kupujúcemu odňal. Zmluvné strany sa dohodli , že v prípade odstúpenia od zmluvy z dôvodu , ktorá je uvedený v tomto bode, nevzniká žiadnej zo zmluvných strán nárok na akékoľvek finančné plnenie.

**Čl. VI. Kúpna cena**

1. Kúpna cena tovaru, ktorý je predmetom plnenia tejto Zmluvy je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov a to ako **jednotková kúpna cena:**

Kúpna cena bez DPH : ....................€ /1 kus

DPH vo výške .......... % : ..................€

Kúpna cena s DPH : .............€/ 1 kus

1. Uvedené kúpne ceny sú dohodnuté ako jednotkové kúpne ceny za merné jednotky tovaru a zahŕňajú všetky náklady Predávajúceho nevyhnutné na úplné a riadne plnenie tejto Zmluvy, vrátane colných sadzieb, poistného, nákladov na dopravu tovaru do miesta plnenia podľa požiadaviek Kupujúceho a všetkých ďalších nákladov Predávajúceho súvisiacich s obstaraním dokumentácie súvisiacej s predmetom plnenia a/alebo s riadnym plnením predmetu tejto Zmluvy.
2. Predpokladaná celková kúpna cena za tovar za dobu platnosti Dohody 12 mesiacov ( čl. V. bod 1. tejto zmluvy) pri akceptovaní predpokladaného množstva tovaru (čl. III. bod 2. tejto Zmluvy) :

|  |  |
| --- | --- |
| 1. **Celková kúpna cena bez DPH :** 2. **(finančný limit – čl. V. bod 1. tejto zmluvy).** | 1. **..................... €,** 2. **slovom : ....................... euro** |
| 1. **DPH vo výške ........... %** | 1. **................ €** |
| 1. **Celková kúpna cena s DPH :** | 1. **.................€,** 2. **slovom : ................ euro** |

Takto stanovená predpokladaná celková kúpna cena za predmet plnenia tejto Dohody je konečná (maximálna) a záväzná pre oboch účastníkov Dohody počas celej doby platnosti tejto zmluvy, ak sa zmluvné strany nedohodnú inak. Dohodnutú kúpnu cenu predmetu plnenia tejto zmluvy je možné počas platnosti tejto zmluvy meniť za podmienok uvedených v bode 7. tohto článku.

Právo na zaplatenie kúpnej ceny vzniká Predávajúcemu riadnym splnením jeho záväzku spôsobom uvedeným v  tejto Dohode.

4. Predávajúci je povinný vystaviť každú jednotlivú faktúru za dodaný tovar a doručiť ju Kupujúcemu do 5 pracovných dní po skončení kalendárneho mesiaca v ktorom bol tovar dodaný. Faktúra musí obsahovať náležitosti podľa platných právnych predpisov SR. V prípade, že doručená faktúra nebude vystavená správne alebo nebude obsahovať náležitosti uvedené v tomto bode je Kupujúci oprávnený predmetnú faktúru vrátiť na doplnenie/ prepracovanie. Predávajúci je povinný vystaviť novú faktúru alebo faktúru doplniť a doručiť ju Kupujúcemu. Kupujúcemu odo dňa doručenia faktúry bez vád začína plynúť nová lehota splatnosti podľa bodu 5. tohto článku. Prílohou jednotlivej faktúry musí byť dodací list s presným označením dodaného tovaru a určením počtu kusov dodaného tovaru. Predávajúci je povinný faktúru s prílohami zaslať aj elektronicky na e-mail adresu [faktury@unlp.sk](mailto:faktury@unlp.sk) .

5. Kupujúci je povinný uhradiť zmluvnú cenu na základe faktúry vystavenej Predávajúcim a to bezhotovostným prevodom na účet Predávajúceho . Lehota splatnosti jednotlivých faktúr je 60 kalendárnych dní odo dňa doručenia faktúry Kupujúcemu.

6. Za deň úhrady zmluvnej ceny sa považuje deň pripísania fakturovanej kúpnej ceny na účet Predávajúceho.

7. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto Zmluve a Predávajúci ( ako dodávateľ) už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Zmluvy je viac ako 5 % v neprospech ceny podľa tejto Zmluvy, zaväzuje sa Predávajúci ( ako dodávateľ) poskytnúť Kupujúcemu pre takéto plnenie realizované po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.

**Čl. VII. Reklamácia tovaru, vady tovaru**

1. Pri preberaní tovaru je Kupujúci povinný prezrieť tovar čo do druhu, množstva a kvality.
2. Kupujúci nie je povinný prevziať tovar iného druhu ako bol uvedený v objednávke a v inom termíne dodania, ak sa zmluvné strany nedohodnú inak.
3. Predávajúci ručí za vlastnosti tovaru počas záručnej doby, ktorý bola predávajúcim stanovená na 36 mesiacov. Táto záručná doba začína plynúť odo dňa riadneho splnenia dodávky podľa čl. IV bod 9 tejto zmluvy.
4. V záručnej dobe je predávajúci povinný bezplatne odstrániť všetky vady dodaného tovaru a vykonať bezplatné servisné preventívne prehliadky. Poslednú servisnú preventívnu prehliadku je predávajúci povinný vykonať najviac dva týždne pred uplynutím záručnej doby a súčasne je povinný bezplatne odstrániť všetky zistené vady a nedostatky nezavinené kupujúcim a zabezpečovať bezplatný autorizovaný záručný servis.
5. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru,

vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.

1. Záruka na tovar podľa tohto článku platí za predpokladu, že kupujúci tovar používa s príslušnou starostlivosťou podľa inštrukcií obsiahnutých v príslušnej dokumentácii k tovaru.
2. Predávajúci neručí za vady spôsobené nesprávnou manipuláciou a obsluhou zamestnancami kupujúceho. Záruka sa predlžuje automaticky o dobu, po ktorú predmet plnenia nemohol byť v záručnej dobe používaný z dôvodu poruchy alebo vady.
3. Kupujúci sa zaväzuje, že vady alebo poruchy tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho mailom alebo písomne na adrese uvedenej v čl. I bod 2. tejto zmluvy. Osobou oprávnenou za kupujúceho reklamovať tovar tovar a žiadať odstránenie vady počas záručnej doby je Ing. Pavel Vagaš e-mailová adresa: vagas@unlp.sk tel. č.: 055 615 2978.
4. Predávajúci garantuje dodávku náhradných dielov na tovar počas 2 rokov od ukončenia výroby dodaného typu tovaru.
5. Počas záručnej doby je predávajúci povinný zabezpečiť, že sa servisný technik predávajúceho dostaví na opravu tovaru do 48 hodín od nahlásenia vady tovaru/ poruchy. Nástupom technika na opravu sa rozumie osobná návšteva technika na mieste dodania, pričom dni pracovného voľna, pokoja a sviatky sa nevzťahujú na stanovený časový interval. Predávajúci zabezpečí opravu tovaru t.j. jeho plné sfunkčnenie maximálne do siedmych pracovných dní od nahlásenia vady /poruchy. Pri nedodržaní tohto časového intervalu je predávajúci povinný zabezpečiť iné náhradné zariadenie za nefunkčný predmet plnenia.
6. Predávajúci je povinný zabezpečovať oprav a servis tovaru len odborne kvalifikovanými osobami.

**Čl. VIII. Majetkové sankcie, zodpovednosť za škodu**

1. V prípade nedodržania podmienok plnenia podľa článku VII. tejto Zmluvy zo strany predávajúceho je kupujúci oprávnený uplatniť si voči predávajúcemu nárok na zaplatenie zmluvnej pokuty a to za každý jednotlivý prípad porušenia zmluvných podmienok zmluvnú pokutu vo výške 1000 €, slovom tisíc euro. Zmluvná pokuta je splatná v lehote so 30 kalendárnych dní odo dňa doručenia faktúry predávajúcemu.
2. V prípade omeškania s úhradou faktúry má predávajúci nárok na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
3. Predávajúci zodpovedá za škodu, ktorá vznikne kupujúcemu alebo tretím osobám v dôsledku toho, že tovar mal vady.
4. Zmluvné strany sa dohodli, že v prípade ak predávajúci poruší povinnosti uvedené v čl. IX bod 2 tejto Zmluvy je povinný uhradiť kupujúcemu zmluvnú pokutu vo výške 10 % z výšky istiny postúpenej pohľadávky. Zmluvná pokuta je splatná v lehote do 15 kalendárnych dní odo dňa doručenia faktúry predávajúcemu.
5. V prípade porušenia povinností uvedených v čl. IX. bod 3 tejto Zmluvy je kupujúci oprávnený uplatniť si voči predávajúcemu nárok na zaplatenie zmluvnej pokuty a to vo výške: 1000,- slovom: tisíc euro. Zmluvná pokuta je splatná do 30 kalendárnych dní odo dňa doručenia faktúry predávajúcemu.
6. Uplatnením majetkových sankcií podľa tohto článku nie je dotknuté právo poškodeného na náhradu škody.
7. V prípade, že bude Kupujúcemu udelená sankcia za akékoľvek porušenie právnych predpisov SR, ktoré bolo zapríčinené Predávajúcim alebo jeho činnosťou v súvislosti s plnením tejto Zmluvy, je Kupujúci oprávnený požadovať od Predávajúceho náhradu škody, ktorá mu uložením sankcie vznikne (refundáciu sankcie) a súčasne je Kupujúci oprávnený uplatniť si voči Predávajúcemu nárok na zaplatenie zmluvnej pokuty vo výške 10 % z kúpnej sumy, uvedenej v čl. VI. bod 3, t.j. ............. €, slovom .......... euro, ak sa na konkrétne porušenie povinností zo strany Predávajúceho nevzťahujú iné ustanovenia tohto článku Zmluvná pokuta je splatná v lehote do 30 kalendárnych dní odo dňa doručenia faktúry Predávajúcemu.

**IX. Osobitné ustanovenia**

1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie Zmluvy.
2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávky predávajúcim bez predchádzajúceho písomného súhlasu kupujúceho je neplatné, s odkazom na § 525 ods. 2 zákona č. 40/1964 Zb. Občiansky zákonník, v znení neskorších predpisov.
3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto Zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinnosti uvedené v tomto bode je považované za podstatné porušenie tejto Zmluvy.
4. Predávajúci sa zaväzuje že:
5. bude zachovávať mlčanlivosťou všetkých informáciách získaných v súvislosti s touto zmluvou, zistených pri plnení predmetu podľa tejto zmluvy a tieto informácie nebude zverejňovať, ani ich žiadnym spôsobom rozširovať, vo vzťahu k tretím osobám,
6. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani po ukončení platnosti tejto zmluvy,
7. všetky informácie a písomné dokumenty, ktoré budú na základe tejto zmluvy vypracované, bude považovať za dôverné, a to bez časového obmedzenia aj po ukončení platnosti zmluvy,
8. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako plnenie tejto zmluvy.
9. Predávajúci berie na vedomie, že kupujúci zverejní túto zmluvu a jej dodatky v Centrálnom registri zmlúv vedenom Úradom vlády Slovenskej republiky v súlade so zákonom č. 546/2010 Z. z., ktorým sa dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
10. Zmluvné strany sa dohodli, že v prípade pochybností sa písomnosti podľa tejto zmluvy a súvisiace s týmto zmluvným vzťahom považujú za doručené na tretí deň odo dňa ich odoslania doporučenou poštou na adresu sídla účastníka zmluvy, pričom deň odoslania sa do tejto lehoty nepočíta.
11. Porušenie povinností uvedených v tomto článku je považované za podstatné porušenie tejto zmluvy.
12. Predávajúci je povinný v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov, zabezpečiť ochranu osobných údajov osôb, ktoré kupujúci ako sprostredkovateľ pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.
13. Porušenie povinnosti uvedených v tomto článku je považované za podstatné porušenie tejto zmluvy.

Čl. X. Subdodávky

1. Predávajúci je oprávnený zabezpečiť časť plnenia predmetu tejto Zmluvy prostredníctvom svojich subdodávateľov, pričom subdodávateľ musí spĺňať podmienky uvedené vo verejnom obstarávaní a zároveň predávajúci :

a/ je povinný plnenie tejto Zmluvy zadať len subdodávateľovi uvedenému v Prílohe č.2 tejto Zmluvy s rozsahom jeho plnenia uvedeným vo verejnom obstarávaní

b/ Garantuje spôsobilosť každého zo subdodávateľov uvedených v Prílohe č. 2 tejto zmluvy, pre plnenie predmetu tejto Zmluvy;

c/ Zodpovedá za celé a riadne plnenie tejto Zmluvy počas celej doby platnosti tejto Zmluvy a to bez ohľadu na to, či Predávajúci použil na plnenie predmetu tejto Zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto Zmluvy voči subdodávateľom Predávajúceho;

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne

oznámiť Kupujúcemu akúkoľvek zmenu údajov o subdodávateľovi a to do piatich

pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť Kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

Zoznam subdodávateľov je uvedený Prílohe č. 2 tejto Zmluvy. Na zmenu v zozname subdodávateľov t.j. zmenu Prílohy č. 2 tejto Zmluvy sa vyžaduje uzatvorenie dodatku k tejto Zmluve. Porušenie povinností Predávajúceho uvedených v tomto bode sa považuje za podstatné porušenie tejto zmluvy.

2. Predávajúci zodpovedá za plnenie tejto zmluvy alebo jej časti subdodávateľom, akoby plnenie Zmluvy vykonal sám/osobne.

**Čl. XI. Záverečné ustanovenia**

1. Meniť a dopĺňať túto zmluvu je možné len na základe dohody oboch zmluvných strán

a to vo forme písomných dodatkov k tejto zmluve.

1. Právne vzťahy osobitne touto zmluvou neupravené sa riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi predpismi.
2. Táto zmluva je vyhotovená v dvoch vyhotoveniach, pričom kupujúci aj predávajúci obdržia po jednom vyhotovení zmluvy.
3. Nedeliteľnou súčasťou tejto zmluvy je Príloha č. 1– zoznam tovaru a počet ks a Príloha č. 2 – zoznam subdodávateľov .

V Košiciach , dňa: ...................... V Košiciach, dňa: .........................................

--------------------------------------------

MUDr. Ján Slávik, MBA

generálny riaditeľ

Univerzitná nemocnica L. Pasteura Košice

---------------------------------------

MUDr. Ľuboslav Beňa, PhD.

výkonný riaditeľ pre LPS

Univerzitná nemocnica L. Pasteura Košice

**Príloha č. 2 :**

## Zoznam subdodávateľov

***Subdodávateľ č. 1. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2. :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |